เก็บตกการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

นครหลวงไทยรับเทศกาลสงกรานต์
รายงานข่าวจากธนาคารนครหลวงไทย แจ้งว่า ธนาคารจัดโปรโมชันสำหรับผู้ถือบัตรเครดิตนครหลวงไทย (SCIB Credit Card) ในโครงการ “กินเที่ยวสุดคุ้มรับเทศกาลสงกรานต์” โดยผู้ที่ใช้จ่ายผ่านบัตรเครดิตประเภท Cash Back ตั้งแต่ 1 หมื่นบาทขึ้นไป และลงทะเบียนผ่านระบบ SMS สำหรับ 500 ท่านแรก รับเพิ่ม Cash Back 2% ส่วนผู้ที่ใช้จ่ายผ่านบัตรเครดิตประเภทรับคะแนนสะสมตั้งแต่ 5,000 บาทขึ้นไป และลงทะเบียนผ่านระบบ SMS สำหรับ 1,000 ท่านแรก จะได้รับคะแนนสะสมเป็น 3 เท่า ถึงสิ้นเดือน เม.ย. 2553 
เทเวศฯออกบัตรกรมธรรม์ประกันชั้น 3 
นายอนันต์ เกษเกษมสุข กรรมการผู้จัดการ บริษัท เทเวศประกันภัย เปิดเผยว่า บริษัทได้ออกบัตรประกันรถยนต์ “Deves Express Card” ซึ่งเป็นประกันภัยรถยนต์ประเภท 3 ผ่านทาง Deves Station โดยไม่ต้องกรอกใบสมัคร แต่ใช้วิธีโทรศัพท์ผ่านคอลเซ็นเตอร์ของบริษัทเทเวศประกันภัย เพื่อระบุวันคุ้มครอง ราคาเริ่มต้นที่ 2,350 บาท
“Deves Express Card” แบ่งออกเป็น 3 แบบ คือ “เทเวศประเภท 3 Deves Smart” คุ้มครองเฉพาะคู่กรณี สำหรับรถเก๋ง เบี้ย 2,350 บาท/ปี และสำหรับรถกระบะ เบี้ยราคา 2,999 บาท 
“เทเวศประเภท 3+ Deves Eco” คุ้มครองเฉพาะรถผู้ซื้อประกันกรณีรถชนสูงสุด 1 แสนบาท เบี้ยประกันราคาเดียว ทั้งรถเก๋งและรถกระบะ 6,500 บาท และ “เทเวศประเภท 3++ Deves Save” คุ้มครองเฉพาะรถผู้ซื้อประกัน ในกรณีรถชนสูงสุด 1 แสนบาท และไม่มีค่าเสียหายส่วนแรก 2,000 บาท เบี้ยประกันราคาเดียว ทั้งรถเก๋งและรถกระบะ 7,300 บาท 
ทั้งนี้กรมธรรม์ DEVES Express Card ขายเป็นแบบ “อินชัวรันส์ ออน เดอะ เชลฟ์” ลูกค้าซื้อได้จากเทเวศสเตชั่นทุกสาขา โดยจะได้รับสินค้าทันที แต่ความคุ้มครองจะยังไม่เริ่มจนกว่าลูกค้าจะโทรศัพท์ยืนยันทำประกันไปที่บริษัท หลังจากนั้นบริษัทจะส่ง SMS ยืนยันการรับประกันภัยและกรมธรรม์เริ่มความคุ้มครอง
“จากการสำรวจสถิติของการเกิดอุบัติเหตุ พบว่าส่วนใหญ่เกิดจากการประมาทและไม่ระมัดระวัง ทั้งจากบุคคลและการขับขี่ ซึ่งเป็นสาเหตุหนึ่งที่ทำให้ชาติต้องสูญเสียทรัพยากรอันมีคุณค่าอย่างมหาศาล บริษัทฯ จึงขอร่วมรณรงค์ให้ทุกคนร่วมลดอุบัติเหตุในช่วงเทศกรานต์ ทำให้อุบัติเหตุต่างๆลดลง” นายอนันต์ เกษเกษมสุข กล่าวเพิ่มเติม
ช่วงเทศกาลสงกรานต์ มีวันหยุดติดต่อกันหลายวัน มีประชาชนเดินทางสัญจรจำนวนมาก เพื่อกลับภูมิลำเนาหรือท่องเที่ยว ไปยังสถานที่ต่างๆ รวมทั้งมีงานรื่นเริงทำให้ปริมาณการใช้รถมากกว่าปกติ และจากสถิติอุบัติเหตุช่วงเทศกาลสงกรานต์นั้น ในระหว่างวันที่ 1116 เมษายน ปีที่ผ่านมา มีจำนวนมากถึง 3,634 ครั้ง มีผู้เสียชีวิตรวม 321 คนและได้รับบาดเจ็บถึง 3,961 คน (ข้อมูลจากการป้องกันและบรรเทาสาธารณภัย กระทรวงมหาดไทย)
ขณะนี้ เทเวศประกันภัยพร้อมเปิดให้บริการเพื่อรองรับการทำธุรกรรมประกันภัยทั้งปรึกษา ซื้อ ชำระเบี้ย และต่ออายุ โดยผ่านทางคอลเซ็นเตอร์ เบอร์ 026704444 กด 2 ทุกวันตลอด 24 ชั่วโมงและเทเวศสเตชั่น ทั้ง 5 สาขา คือ ถ.ราชดำเนินกลาง (สำนักงานใหญ่) เซ็นทรัลเวิลด์ ชั้น 4 SCB Park ชั้น Ground เซ็นทรัล พระราม 3 ชั้น 3 ศูนย์ราชการ แจ้งวัฒนะ ชั้น 1 เทเวศ Mobile Unit ในรูปแบบรถบริการเคลื่อนที่ภายในพื้นที่กรุงเทพฯ และเว็บไซต์ www.deves.co.th เพื่อขยายโอกาสการให้บริการและสร้างความพึงพอใจแก่ลูกค้ารายย่อยมากขึ้น
บริษัท เทเวศประกันภัย จำกัด(มหาชน) บริษัทของสำนักงานทรัพย์สินส่วนพระมหากษัตริย์ เป็นบริษัทประกันวินาศภัยของคนไทยที่ดำเนินงานด้วยความมั่นคง ซื่อสัตย์ โปร่งใสตลอดระยะเวลายาวนานกว่า 60 ปี